Ο **Γκρέκορι Χ. Στάντον** (αγγλικά: *Gregory H. Stanton*) είναι Αμερικανός νομικός και καθηγητής *μελετών και πρόληψης γενοκτονιών* στο πανεπιστήμιο Τζωρτζ Μέισον στη Βιρτζίνια των ΗΠΑ. Είναι ο ιδρυτής και πρόεδρος του οργανισμού *Genocide Watch*, και ο ιδρυτής και διευθυντής του *Cambodian Genocide Project.* Κατά την περίοδο 2007-2009 διετέλεσε πρόεδρος της Διεθνούς Ένωσης Μελετητών Γενοκτονιών.

Δραστηριοποίηση
---------------

Υπήρξε καθηγητής και μελετητής γενοκτονιών σε διάφορα αμερικανικά πανεπιστήμια, ενώ το 1981 ίδρυσε το εγχείρημα *Cambodian Genocide Project* στο πανεπιστήμιο του Γέιλ με θέμα τη γενοκτονία της Καμπότζης που τελέστηκε από τους Ερυθρούς Χμερ. Κατά το 1992 με 1999 υπηρέτησε στο Στέιτ Ντιπάρτμεντ της κυβέρνησης των ΗΠΑ στην αποστολή στον ΟΗΕ όπου συνέταξε τα προσχέδια των αποφάσεων του οργανισμού σχετικά με τη γενοκτονία στη Ρουάντα καθώς και άλλων συγκρούσεων στην Αφρική.

Πριν τη συμμετοχή του στο Στέιτ Ντιπάρτμεντ, υπήρξε νομικός σύμβουλος του Λαϊκού Κινήματος της Ουκρανίας (Народний рух України, Рух / *Ρουχ*) το οποίο διεκδικούσε την αυτονομία της Ουκρανίας από τη Ρωσία μετά τη διάλυση της Σοβιετικής Ένωσης.

Προσωπική ζωή
-------------

Τον Ιανουάριο του 1998, ο Στάντον ενεπλάκη σε περιστατικό βίας σε κατάστημα βιντεοταινιών, το οποίο προκλήθηκε από το πρόστιμο που του επιβλήθηκε μετά από την αργοπορημένη επιστροφή της βιντεοκασέτας. Ο Στάντον αρχικά κτύπησε τον υπάλληλο στο κεφάλι με τη βιντεοκασέτα, και κατόπιν στον εξωτερικό χώρο κτύπησε με το αυτοκίνητο του τον υπάλληλο του καταστήματος ο οποίος πέφτωντας έπεσε μέσα από την τζαμαρία γειτονικού καταστήματος. Ο Στάντον έφυγε από τις ΗΠΑ παίρνοντας αεροπλάνο προς το Άμστερνταμ και κάνοντας χρήση του διπλωματικού του διαβατηρίου, αλλά αργότερα επέστρεψε στις ΗΠΑ και παραδόθηκε. Στη δίκη που ακολούθησε κλήθηκε να πληρώσει 30.000 δολάρια για τις υλικές ζημιές που προκάλεσε, και να παραμείνει για 40 ημέρες στη φυλακή. Η προσωποκράτηση του τελικά αντικαταστάθηκε με υποχρεωτική τέλεση κοινοφελών έργων. Ο Στάντον ζήτησε συγνώμη από το θύμα και είπε πως το γεγονός συνέβη καθώς του είχαν δοθεί λάθος φάρμακα για το πρόβλημα μανιακής κατάθλιψης που αντιμετώπιζε, ισχυρισμό τον οποίοι υποστήριξαν και 2 ψυχίατροι τους οποίους ο Στάντον προσκόμισε ως μάρτυρες υπεράσπισης.

Παραπομπές
----------

1. ↑  Ανακτήθηκε στις 4  Ιουλίου 2019.
2. ↑  Genocide Watch
3. ↑  "A Quest for Justice" Αρχειοθετήθηκε 2017-09-16 στο Wayback Machine. *Washington and Lee Alumni Magazine*, September–October 1987.
4. ↑  "His Brother's Keeper" Αρχειοθετήθηκε 2017-09-14 στο Wayback Machine. *Student Lawyer* (American Bar Association), Vol. 11, No. 6, February 1983, pp. 23-34.
5. ↑  Biography Αρχειοθετήθηκε 2014-02-02 στο Wayback Machine. - George Mason University.
6. ↑  «Stanton Leaves After Six Years As Professor of Human Rights». University of Mary Washington. 9 Απριλίου 2009. Αρχειοθετήθηκε από το πρωτότυπο στις 5 Φεβρουαρίου 2013. Ανακτήθηκε στις 24 Φεβρουαρίου 2012.
7. ↑  «Biography, University of Mary Washington». Αρχειοθετήθηκε από το πρωτότυπο στις 3 Μαΐου 2011. Ανακτήθηκε στις 13 Οκτωβρίου 2009. CS1 maint: BOT: original-url status unknown (link)
8. ↑  «University of Mary Washington | James Farmer Professor». 3 Μαΐου 2011. Αρχειοθετήθηκε από το πρωτότυπο στις 3 Μαΐου 2011. Ανακτήθηκε στις 4 Σεπτεμβρίου 2017. CS1 maint: Unfit url (link)
9. ↑  «Dr. Gregory H. Stanton» (στα αγγλικά).. Ανακτήθηκε στις 2017-09-04.
10. ↑  Wendy Melillo, Attack on Video Store Owner Blamed on Mental Instability, *Washington Post* (April 30, 1998).
11. ↑  Wendy Melillo, Jail Time Suspended In Video Store Attack, *Washington Post* (June 6, 1998).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 290205189

 |

 |